कैम्पस में झड़प के बाद पुलिस ने छात्रों को दौड़ाकर कैंपस से बाहर खदेड़ना शुरू किया तो उपद्रवियों ने पुलिस पर ही पथराव कर दिया। पथराव शुरू हो जाने से वहां मौजूद पुलिसकर्मी और यूनिवर्सिटी के स्टाफ इधर-उधर अपनी जान बचाकर और सिर छुपा कर भागने लगे। हालांकि भारी संख्या में मौजूद फोर्स ने उपद्रवियों को दौड़ा-दौड़ाकर जमकर पीटा। आलम यह रहा कि जिस ओर भी उपद्रवकारी भागते उनके पीछे पुलिस की एक टुकड़ी दौड़ पड़ती और उन्हें तब तक खदेड़ा जाता जब तक की वह आंखों से ओझल नहीं हो जाते। स्थिति यह बन गई कि उपद्रवकारियों के हॉस्टल में घुसने के बाद भी पुलिस टीम नहीं रुकी और हॉस्टल के अंदर घुसकर उपद्रवियों की कुटाई के साथ में गिरफ्तार भी किया गया।